Turmio ja perikato: Final cut
Elokuvaohjaaja Tuukka Temonen (kok), Iitin ääniharava ja
Apulannan (kok) entinen basisti, ilmiriidassa puoluesihteeri Taru Tujusen (kok)
kanssa. Puoluesihteeri
joko haluaa estää Presidentintekijät-dokumenttielokuvan
esittämisen tai hän haluaa miettiä mihin toimenpiteisiin ryhtyy sen esittämisen
jälkeen. Halu näyttää riippuvan lähinnä siitä, meilaako puoluesihteeri ohjaajalle
vai vastaako toimittajille.
Pääministeripuolueen puoluesihteerille
final cut ja ohjaajalle näytösoikeudenkäynti? Tuukka Temonen Rudolf Lanskyn
tiellä? Ei ole sensuuria, ei ole, koska kokoomus
porvarillinen puolue ja on meillä markkinatalous tai jotain. On sopimusrikkomus,
ja ehkä liikesalaisuudenkin. Jotain olisi sovittu materiaaliin ennakkoon
tutustumisesta ja veto-oikeudesta, joka ei siis ole ennakkosensuuria, vaan
ennakkoon tutustumista ja veto-oikeus. Ja poliitikkojen taustavoimien toiminta
ei ole politiikkaa vaan bisnestä.
”Sopimuksen vastainen toimintasi
voi täyttää rikollisen teon tunnusmerkistön”, Tujunen meilaa Temoselle.
Todisteena on Tujusen salaa äänittämä keskustelu, joka yksityisyyden suojan
rikkomuksena voi täyttää rikollisen teon tunnusmerkistön. Lainaus löytyy painohesarista
25.2.2014, A7, verkkohesarista löytyy Tujusen vaatima oikaisu (ei ”oikeustoimilla
uhattu epäsuorastikaan”, ei ole, ei).
On tässä kaivattukin Hesariin tiukempaa
editointia, kun taas eilisessä lehdessä vanhuuseläkkeellä olevien määrä puolitettiin
1,2 miljoonasta reiluun kuuteen sataan tuhanteen, mutta pitikö se nyt
kokoomukselle ulkoistaa? Toisaalta, kiitos Tujunen. Kokoomuksen puoluesihteeri
oivalsi, ettei tämä some pelkillä persuilla pyöri.
Putte Wilhelmsson25. helmikuuta 2014 klo 19.56"Meidän ehdokkaan psyyke ei kestä" (IS 25.2.2014). Jos siis Niinistön tiimi sanoo näin Presidentintekijät-dokkarissa, niin totta kai kokkarien vahvuus on aina ollut toi ego eikä tää psyyke. Mutta toisaalta - oliko tämä se analyysi, joka tuli ensimmäisenä mieleen puoluesihteeri Taru Tujuselle ja tiedotuskonsultti Kirsi Pihalle, kun he huomasivat kokoushuoneessa kuvaajan ja kameran sekä äänimiehen ja puomin?VastaaPoistaPutte Wilhelmsson25. helmikuuta 2014 klo 22.37Kirjoittaja on poistanut tämän kommentin.VastaaPoistaLisää kommenttiLataa lisää...